Document ID: 32009R0355

KOMMISSIONENS FORORDNING (EF) Nr. 355/2009
af 31. marts 2009
om ændring af forordning (EF) nr. 2869/95 om de gebyrer, der skal betales til Harmoniseringskontoret for det indre marked (varemærker og mønstre) og forordning (EF) nr. 2868/95 om gennemførelsesbestemmelser til Rådets forordning (EF) nr. 40/94 om EF-varemærker
KOMMISSIONEN FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 40/94 af 20. december 1993 om EF-varemærker (1), særlig artikel 139 og 157, og
ud fra følgende betragtninger:
(1)
Artikel 139, stk. 2, i forordning (EF) nr. 40/94 fastsætter, at størrelsen på de gebyrer, som skal betales til Kontoret for Harmonisering i det Indre Marked (i det følgende benævnt »Harmoniseringskontoret«), skal fastsættes på en sådan måde, at provenuet heraf i princippet sikrer, at Harmoniseringskontorets budget balancerer.
(2)
Harmoniseringskontoret skaber væsentlige kontantreserver. Der forventes en yderligere stigning i Harmoniseringskontorets indtægter og dermed et budgetmæssigt overskud for Harmoniseringskontoret. Det gælder især ansøgnings- og registreringsgebyrer for EF-varemærker.
(3)
En reduktion af gebyrerne ville derfor være én af foranstaltningerne for at sikre, at budgettet balancerer, samtidig med at man fremmer brugernes adgang til EF-varemærkesystemet.
(4)
Med henblik på at begrænse den administrative byrde for både brugerne og Harmoniseringskontoret bør gebyrstrukturen forenkles ved at fastsætte registreringsgebyret for EF-varemærker til nul. Således vil det kun være nødvendigt at betale ansøgningsgebyret, og behandlingstiden i forbindelse med registrering kan reduceres betydeligt, hvis der ikke skal betales registreringsgebyr inden registreringen af et EF-varemærke.
(5)
I forbindelse med internationale registreringer, hvor Det Europæiske Fællesskab er designeret, indebærer fastsættelsen af registreringsgebyret for et EF-varemærke til nul, at det beløb, der skal tilbagebetales, jf. artikel 149, stk. 4, eller artikel 151, stk. 4, i forordning (EF) nr. 40/94, også skal fastsættes til nul.
(6)
Reduktionen af gebyrer bør sikre en ordentlig balance mellem Fællesskabet og de nationale varemærkesystemer under hensyntagen til den fremtidige udvikling i relationerne mellem Harmoniseringskontoret og medlemsstaters myndigheder for industriel ejendomsret, herunder betalingen for de tjenester, som medlemsstaternes kontorer yder.
(7)
Kommissionens forordning (EF) nr. 2869/95 af 13. december 1995 om de gebyrer, der skal betales til Harmoniseringskontoret for det indre marked (varemærker og mønstre) (2) og Kommissionens forordning (EF) nr. 2868/95 af 13. december 1995 om gennemførelsesbestemmelser til Rådets forordning (EF) nr. 40/94 om EF-varemærker (3) bør derfor ændres i overensstemmelse med det ovenfor anførte.
(8)
Det er nødvendigt med en overgangsordning af hensyn til retssikkerheden, samtidig med at man sørger for den størst mulige fordel for både brugerne og Harmoniseringskontoret.
(9)
Foranstaltningerne i denne forordning er i overensstemmelse med udtalelse fra Udvalget vedrørende Gebyrer, Gennemførelsesbestemmelser og Sagsbehandling for Appelkamrene ved Kontoret for Harmonisering i det Indre Marked (Varemærker og Design) -
UDSTEDT FØLGENDE FORORDNING:
Artikel 1
Forordning (EF) nr. 2869/95 ændres som følger:
1)
Tabellen i artikel 2 ændres som følger:
a)
Punkt 1 affattes således:
»1.
Et grundgebyr for ansøgning om et individuelt varemærke [artikel 26, stk. 2, regel 4, litra a)]
1 050«
b)
Punkt 1b affattes således:
»1b.
Et grundgebyr for elektronisk ansøgning om et individuelt varemærke [artikel 26, stk. 2, regel 4, litra a)]
900«
c)
Punkt 3 affattes således:
»3.
Et grundgebyr for ansøgning om et fællesmærke [artikel 26, stk. 2, og artikel 64, stk. 3, regel 4, litra a) og regel 42]
1 800«
d)
Punkt 7-11 affattes således:
»7.
Et grundgebyr for registrering af et individuelt mærke [artikel 45]
0
8.
Et gebyr for hver vare- eller tjenesteydelsesklasse ud over tre (for et individuelt varemærke) [artikel 45]
0
9.
Et grundgebyr for registrering af et fællesmærke [artikel 45 og artikel 64, stk. 3]
0
10.
Et gebyr for hver vare- eller tjenesteydelsesklasse ud over tre for et fællesmærke [artikel 45 og artikel 64, stk. 3]
0
11.
Et tillægsgebyr ved for sen indbetaling af registreringsgebyret (artikel 157, stk. 2, nr. 2).
0«.
2)
Artikel 11, stk. 3, litra a) og b), affattes således:
»a)
for et individuelt mærke: 870 EUR i givet fald med tillæg af 150 EUR for hver vare- eller tjenesteydelsesklasse ud over tre
b)
for et fællesmærke som omhandlet i regel 121, stk. 1, i forordning (EF) nr. 2868/95: 1 620 EUR i givet fald med tillæg af 300 EUR for hver vare- eller tjenesteydelsesklasse ud over tre.«
3)
Artikel 13 affattes således:
»Artikel 13
Tilbagebetaling af gebyrer som følge af afslag på beskyttelse
1. Vedrører afslaget alle eller kun nogle af de varer og tjenesteydelser, som er angivet i designeringen af Det Europæiske Fællesskab, tilbagebetales der i henhold til artikel 149, stk. 4, eller artikel 151, stk. 4, i forordning (EF) nr. 40/94, følgende beløb:
a)
for et individuelt mærke: et beløb, der svarer til gebyret i punkt 7 i tabellen i artikel 2, med tillæg af et beløb, der svarer til gebyret i punkt 8 i nævnte tabel for hver vare- eller tjenesteydelsesklasse i den internationale registrering ud over tre
b)
for et fællesmærke: et beløb, der svarer til gebyret i punkt 9 i tabellen i artikel 2, med tillæg af et beløb, der svarer til gebyret i punkt 10 i nævnte tabel for hver vare- eller tjenesteydelsesklasse i den internationale registrering ud over tre.
2. Tilbagebetaling sker, når der er givet meddelelse til Det Internationale Bureau i overensstemmelse med regel 113, stk. 2, litra b) og c), eller regel 115, stk. 5, litra b) og c), og regel 115, stk. 6, i forordning (EF) nr. 2868/95.
3. Tilbagebetaling sker til indehaveren af den internationale registrering eller dennes repræsentant.«
Artikel 2
I artikel 1 i forordning (EF) nr. 2868/95 foretages følgende ændringer:
1)
Regel 13a, stk. 3, litra c), udgår.
2)
Regel 23 affattes således:
»Regel 23
Registrering af varemærket
1.
Er der ikke gjort indsigelse, eller er en eventuel indsigelse blevet tilbagetrukket, forkastet eller lignende, indføres det varemærke, der søges registreret, med de i regel 84, stk. 2, nævnte oplysninger i EF-varemærkeregistret.
2.
Registreringen bekendtgøres i EF-varemærketidende.«
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
En ansøgning om et EF-varemærke, i forbindelse med hvilket der er afsendt en meddelelse i henhold til regel 23, stk. 2, i forordning (EF) nr. 2868/95 i den inden ikrafttrædelsesdatoen for nærværende forordning gældende udformning, er fortsat underlagt forordning (EF) nr. 2868/95 og forordning (EF) nr. 2869/95 i de udformninger, der var gældende inden ikrafttrædelsesdatoen for nærværende forordning.
En international ansøgning eller begæring om territorial udstrækning, hvor Det Europæiske Fællesskab er designeret, og som er blevet indgivet inden den dag, hvor de beløb, der er nævnt i artikel 11, stk. 3, litra a) og b), i forordning (EF) nr. 2869/95 i den udformning, som er blevet ændret ved denne forordning, får virkning, jf. artikel 8, stk. 7, litra b), i Madridprotokollen, skal fortsat være underlagt artikel 13 i forordning (EF) nr. 2869/95 i den udformning, der var gældende inden ikrafttrædelsesdatoen for nærværende forordning.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. marts 2009.

Labels: 7
11
15